Source: http://www.epi.sk/zz/2007-600
Timestamp: 2016-10-24 12:16:27+00:00
Document Index: 14211693

Matched Legal Cases: ['§ 2', '§ 2', '§ 3', '§ 3', '§ 3', '§ 3', '§ 24', '§ 35', '§ 20']

600/2007 Z. z. Oznámenie o opatrení o účtovných výkazoch a údajoch na zverejnenie pre nepodnikateľské subjekty | Aktuálne znenie
Hľadaj v 600/2007 ×
Epi.skZbierka zákonov SRRočník 2007600/2007 Z. z.Aktuálne znenie
Oznámenie č. 600/2007 Z. z.Oznámenie Ministerstva financií Slovenskej republiky o vydaní opatrenia, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel podnikania
(v znení č. 600/2007 Z. z., 500/2008 Z. z., 526/2009 Z. z., 365/2011 Z. z., 367/2012 Z. z.)
do31. 12. 2013
Finančné právoÚčtovníctvoPodvojné účtovníctvo
§ 2a - Osobitné ustanovenie na účely zostavenia účtovnej závierky ku dňu, ktorý bezprostredne predchádza dňu zavedenia meny euro vSlovenskej republike
§ 2b - Osobitné ustanovenia na účely zostavenia účtovnej závierky ku dňu, ktorý nasleduje po 1. januári 2009
§ 3 - Prechodné ustanovenia k úpravám účinným od 1. januára 2008
§ 3a - Prechodné ustanovenia k úpravám účinným od 1. januára 2009
§ 3b - Prechodné ustanovenia k úpravám účinným od 1. januára 2010
§ 3d - Prechodné ustanovenie k úpravám účinným od 31. decembra 2012
Aktuálne znenie 31. 12. 2012 - 31. 12. 2013
opatrenie z 28. novembra 2007 č. MF/25682/2007-74, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel podnikania.
Týmto opatrením sa zrušuje opatrenie Ministerstva financií Slovenskej republiky z 25. februára 2003 č. 3227/2003-92, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené za účelom podnikania (oznámenie č. 82/2003 Z. z.) v znení opatrenia z 11. novembra 2003 č. 20896/2003-92 (oznámenie č. 538/2003 Z. z.), opatrenia z 8. decembra 2004 č. MF/10648/2004-74 (oznámenie č. 715/2004 Z. z.) a opatrenia z 30. novembra 2005 č. MF/24569/2005-74 (oznámenie č. 579/2005 Z. z.).
z 28. novembra 2007 č. MF/25682/2007-74,
ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel podnikania
Referent: Ing. Jana Vršková, tel.: 02/5958 3479
Ing. Natália Kerekešová, tel.: 02/5958 3479
(2) Vzor súvahy a vysvetlivky na jej vyplňovanie sú uvedené v prílohe č. 1.
(3) Vzor výkazu ziskov a strát a vysvetlivky na jeho vyplňovanie sú uvedené v prílohe č. 2.
(4) Vzor výkazu ziskov a strát pre priebežnú účtovnú závierku a vysvetlivky na jeho vyplňovanie sú uvedené v prílohe č. 3.
(5) Obsah poznámok je uvedený v prílohe č. 4. Ak pre niektoré časti poznámok účtovná jednotka nemá obsahovú náplň, príslušné informácie sa neuvádzajú.
(6) Údaje z účtovnej závierky sa zverejňujú v plnom rozsahu.
Účtovná závierka účtovnej jednotky, na ktorú sa vzťahuje toto opatrenie, sa predkladá podľa osobitných predpisov2) a v dvoch vyhotoveniach sa predkladá miestne príslušnému daňovému úradu v lehote na podávanie daňového priznania, ak má účtovná jednotka povinnosť podať daňové priznanie k dani z príjmov.
(2) V prílohe č. 4 časti II. odseku 2 sa uvádzajú aj informácie ozmene meny, v ktorej sa vedie účtovníctvo a zostavuje účtovná závierka a oprepočte porovnateľných peňažných údajov konverzným kurzom vrátane jeho hodnoty.
(1) Podľa tohto opatrenia sa postupuje po prvýkrát pri zostavovaní účtovnej závierky za rok 2008.
(2) Na zostavenie účtovnej závierky za rok 2007 sa vzťahujú doterajšie predpisy.
(3) V účtovnej jednotke, ktorá uplatňuje účtovné obdobie, ktoré je hospodárskym rokom, sa postupuje podľa tohto opatrenia po prvýkrát pri zostavovaní účtovnej závierky v roku 2009.
(2) V účtovnej jednotke, ktorá uplatňuje účtovné obdobie, ktoré je hospodárskym rokom, sa postupuje pri zostavovaní účtovnej závierky podľa tohto opatrenia po prvýkrát v roku 2009.
(1) Konečný stav účtu 559 – Tvorba a zúčtovanie opravných položiek vykázaný v účtovnej závierke za účtovné obdobie 2009 sa vykáže v účtovnej závierke za účtovné obdobie 2010 vo výkaze ziskov a strát v stĺpci bezprostredne predchádzajúce účtovné obdobie v riadku 32 spolu s konečným stavom účtu 558 – Tvorba a zúčtovanie opravných položiek.
(2) Podľa tohto opatrenia sa postupuje po prvýkrát pri zostavovaní účtovnej závierky za rok 2010.
(3) V účtovnej jednotke, ktorá uplatňuje účtovné obdobie, ktoré je hospodárskym rokom, sa postupuje pri zostavovaní účtovnej závierky podľa tohto opatrenia po prvýkrát v roku 2010.
Podľa tohto opatrenia sa postupuje po prvýkrát pri zostavovaní účtovnej závierky, ktorá sa zostavuje k 31. decembru 2011.
Prechodné ustanovenie k úpravám účinným od 31. decembra 2012
Podľa ustanovení účinných od 31. decembra 2012 sa postupuje po prvýkrát pri zostavovaní účtovnej závierky, ktorá sa zostavuje k 31. decembru 2012 a neskôr.
Zrušuje sa opatrenie Ministerstva financií Slovenskej republiky z 25. februára 2003 č. 3227/2003-92, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené za účelom podnikania (oznámenie č. 82/2003 Z. z.) v znení opatrenia z 11. novembra 2003 č.20896/2003-92 (oznámenie č. 538/2003 Z. z.), opatrenia z 8. decembra 2004 č. MF/10648/2004-74 (oznámenie č. 715/2004 Z. z.) a opatrenia z 30. novembra 2005 č. MF/24569/2005-74 (oznámenie č. 579/2005 Z. z.).
Príloha č. 1 k opatreniu č. MF/25682/2007-74
(2) Identifikátor SID sa vyplňuje, ak ho má účtovná jednotka pridelený.
(3) Daňové identifikačné číslo sa vyplňuje, ak ho má účtovná jednotka pridelené.
(5) Účtovný výkaz sa vyplňuje v eurách zaokrúhlene na dve desatinné miesta.
c) analytických účtov, ktoré sú označené písmenami „AÚ“,
(7) V stĺpcoch 1, 2, 3 a 5 sa vykazujú konečné zostatky príslušných účtov k poslednému dňu účtovného obdobia, za ktoré sa zostavuje účtovný výkaz.
(8) V stĺpcoch 4 a 6 sa vykazujú konečné zostatky príslušných účtov k poslednému dňu bezprostredne predchádzajúceho účtovného obdobia.
(9) V stĺpci 1 sa vykazuje suma zostatku príslušného účtu.
(10) V stĺpci 2 sa vykazuje súčet oprávok a účtu opravnej položky k príslušnému účtu majetku.
(11) V stĺpci 3 sa vykazuje rozdiel stĺpcov brutto a korekcia.
(12) Jednotlivé položky súvahy s nulovou hodnotou sa neuvádzajú. Uvádzajú sa, len ak sa ich výška za bezprostredne predchádzajúce obdobie nerovnala nule.
(13) V riadkoch 038 až 040 sa vykazujú pohľadávky z analytických účtov, ktorých dohodnutá doba splatnosti a zostatková doba splatnosti je viac ako jeden rok.
(14) V riadku 041 sa vykazuje súčet pohľadávok z analytických účtov k účtom 335, 375 a 378, ktorých dohodnutá doba splatnosti a zostatková doba splatnosti je dlhšia ako jeden rok a konečného zostatku analytického účtu 373, ak úhrn pohľadávok z pevných termínových operácií prevyšuje úhrn záväzkov.
(15) Účty, ktoré môžu mať aktívny zostatok alebo pasívny zostatok, sa vykazujú v riadku
(16) Ak je na účte 261 – Peniaze na ceste konečný zostatok, vykazuje sa v riadku 053.
(17) V riadku 078 sa vykazuje súčet konečného zostatku syntetického účtu 323 a tých rezerv z analytických účtov 451 a 459, ktoré budú použité v bezprostredne nasledujúcom účtovnom období.
(18) V riadku 086 sa vykazuje súčet konečného zostatku analytického účtu 479 okrem záväzkov, ktoré budú splatné v bezprostredne nasledujúcom účtovnom období a konečného zostatku analytického účtu 373, ak úhrn záväzkov z pevných termínových operácií prevyšuje úhrn pohľadávok.
(19) V riadku 096 sa vykazuje súčet konečného zostatku účtu 379, konečných zostatkov analytických účtov k účtom 474 a 479, na ktorých sa vykazujú krátkodobé záväzky, ktoré budú splatné v bezprostredne nasledujúcom účtovnom období a konečného zostatku analytického účtu 373, ak úhrn záväzkov z pevných termínových operácií prevyšuje úhrn pohľadávok.
(20) V riadku 098 sa vykazuje konečný zostatok účtu 461 okrem záväzkov, ktoré budú splatné v bezprostredne nasledujúcom účtovnom období.
(21) V riadku 099 sa vykazuje súčet konečných zostatkov účtov 231 a 232 a tie záväzky z účtu 461, ktoré budú splatné v bezprostredne nasledujúcom účtovnom období.
(22) V súvahe priebežnej účtovnej závierky sa v časti bežné účtovné obdobie vykazujú zostatky účtov ku dňu, ku ktorému sa zostavuje priebežná účtovná závierka a v časti bezprostredne predchádzajúce účtovné obdobie sa vykazujú zostatky účtov ku dňu, ku ktorému sa zostavuje riadna účtovná závierka prípadne mimoriadna účtovná závierka za bezprostredne predchádzajúce účtovné obdobie.
(23) Pri zostavení prvej účtovnej závierky po vzniku účtovnej jednotky sa v stĺpcoch 4 a 6 vykazujú údaje z otváracej súvahy.
(24) V stĺpcoch 4 a 6 v súvahe účtovnej jednotky, ktorá v bezprostredne predchádzajúcom účtovnom období účtovala v sústave jednoduchého účtovníctva, sa nevykazujú žiadne údaje.
SID – rozlišovací znak pre účtovné jednotky, ktoré majú totožné IČO
SK NACE – kód pre štatistickú klasifikáciu ekonomických činností
Príloha č. 2 k opatreniu č. MF/25682/2007-74
(6) V účtovnom výkaze sa uvádzajú konečné stavy analytických účtov a konečné stavy syntetických účtov účtových tried 5 a 6 zistené narastajúcim spôsobom od prvého dňa účtovného obdobia do posledného dňa účtovného obdobia.
(7) V stĺpci 1 sa vykazujú konečné stavy príslušných analytických účtov alebo syntetických účtov súvisiace s hlavnou nezdaňovanou činnosťou.
(8) V stĺpci 2 sa vykazujú konečné stavy príslušných analytických účtov alebo syntetických účtov zo zdaňovanej činnosti, ak účtovná jednotka vykonáva takúto činnosť. Vykazuje sa tu zdaňovaná činnosť z hlavnej činnosti aj inej činnosti.
(9) V stĺpci 3 sa vykazuje súčet stĺpcov 1 a 2.
(10) V stĺpci 4 sa vykazujú konečné stavy príslušných syntetických účtov k poslednému dňu účtovného obdobia, ktoré bezprostredne predchádza účtovnému obdobiu, za ktoré sa zostavuje účtovný výkaz.
(11) Na riadku 75 sa vykazuje výsledok hospodárenia pred zdanením, ktorý sa zistí ako súčet konečných stavov účtov účtovej triedy 6 znížený o súčet konečných stavov účtov účtovej triedy 5.
(12) Pri zostavení prvej účtovnej závierky po vzniku účtovnej jednotky sa v stĺpci 4 nevykazujú žiadne údaje.
(13) V stĺpci 4 sa v účtovnej jednotke, ktorá v bezprostredne predchádzajúcom účtovnom období účtovala v sústave jednoduchého účtovníctva, nevykazujú žiadne údaje.
Príloha č. 3 k opatreniu č. MF/25682/2007-74
Príloha č. 4 k opatreniu č. MF/25682/2007-74
Poznámky pod čiarou 1) Opatrenie Ministerstva financií Slovenskej republiky zo 14. novembra 2007 č. MF/24342/2007-74, ktorým sa ustanovujú podrobnosti o postupoch účtovania a účtovej osnovy pre účtovné jednotky, ktoré nie sú založené alebo zriadené na účel podnikania (oznámenie č. 601/2007 Z. z.).
2) Napríklad § 24 ods. 3 zákona č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z., § 35 ods. 4 zákona č. 34/2002 Z. z. o nadáciách a o zmene Občianskeho zákonníka v znení neskorších predpisov, § 20 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.